რუსთავი (ასპინძის მუნიციპალიტეტი)
რუსთავი — სოფელი სამხრეთ საქართველოში, სამცხე-ჯავახეთის მხარის ასპინძის მუნიციპალიტეტში. თემის ცენტრი. მდებარეობს მდინარე მტკვრის მარჯვენა მხარეს, ზღვის დონიდან 1040 მეტრზე, ასპინძიდან დაშორებულია 16 კილომეტრით. სოფლის გადასახვევთან დგას შოთა რუსთაველის ძეგლი, რომლის მახლობლად შემორჩენილია გვიანდელი შუა საუკუნეების კოშკი.